DXXXVI.  Bulla pro Ecclesia Constantiensi.   (Anno 1145-53.) [  Gall. Christ.  nov., Instr., XI, 239.]
Author: Eugenius III

EUGENIUS episcopus, servus servorum Dei, venerabili fratri ALGARO Constantiensi episcopo, ejusque successoribus instituendis, in perpetuum.

Ex injuncto nobis a Deo apostolatus officio, fratres nostros episcopos, tam vicinos quam longe positos, debemus diligere, et Ecclesiis in quibus Domino militare noscuntur, suam justitiam conservare; ut quemadmodum patres vocamur in nomine, ita nihilominus comprobemur in opere. Hujus rei gratia, venerabilis frater in Christo Algare episcope, tuis justis postulationibus clementer annuimus, et Constantiensem Ecclesiam, cui, Deo auctore, praesides, sub beati Petri et nostra protectione suscipimus, et praesentis scripti privilegio communimus; statuentes ut quascunque possessiones, quaecunque bona inpraesentarium juste et canonice possides, aut in futurum largitione regum vel principum, oblatione fidelium, seu aliis justis modis, Deo propitio, poteris adipisci, firma tibi tuisque successoribus, et per vos eidem Ecclesiae illibata permaneant. In quibus haec propriis duximus exprimenda vocabulis: Medietatem civitatis Constantiensis cum medietate telonei, et molendinis quae in eodem loco habes, et parco, et terris pinceralarum; moltam Buinoldevillae; medietatem piscariae in Sena fluvio; ecclesiam Sancti Laudi supra Viram fluvium, cum ecclesiam Sanctae Mariae in castro ejusdem loci; ecclesiam Sancti Aegidii; ecclesias Verevillae et Linnevillae, cum omnibus appendiciis suis; ecclesiam S. Mariae de Caesaris-burgo, cum ecclesia Sanctae Trinitatis, et ecclesia Sanctae Mariae de Tourbavilla, et capella de Flamengiis, et terris Angoti capellani, cum decimis omnibus et aliis ad easdem ecclesias pertinentibus; totam decimam telonei in praefato castro Caesaris-burgi, cum mansura trium burgensium, et libertatibus et immunitatibus, tam in foro quam in forestis ejusdem castri, quae hactenus rationabiliter habuisti; ecclesiam Sanctae Mariae de Eccheldevilla, cum decimis, terris, domibus, et aliis appendiciis suis; ecclesiam de Alrenoio, cum terra quatuor boum; ecclesiam S. Salvatoris in Gersoio, cum terris, decimis et aliis pertinentiis suis; ecclesiam d' Essert, cum decimis et terra ad eam pertinentibus; carrucatam unam terrae in Krvarreio; ecclesiam Sancti Nicolai de Barbe-fleur, duas partes decimarum de Valoniis, et de Yvetot, et de Hubervilla; domos virgultuum; triginta acras terrae quae habes in Valloniis, cum libertatibus et quietudinibus in foresta comitis, ad opus tuum et hominum tuorum, sicut hactenus et rationabiliter habuisti; ecclesiam Sanctae Mariae de Pupevilla, cum coemeterio, decimis, terra Radulphi de Spalda, et aliis pertinentiis suis; ecclesiam Sanctae Mariae de Bulmo; capellam S. Nicolai, et terram in eodem burgo quae ad jus pertinet, et ex consuetudinibus et libertatibus quas in eodem loco juste habes; piscariam in Viria fluvio; apud Merri decimas linguarum cenarum, quae capiuntur inter Tar et Tarel fluvios; decimas venationum in omnibus forestis comitis de toto Constentino et de Damfront; in palleis, castrum Sancti Laudi cum omnibus appendiciis suis; Blandevillam, cum molendino et aliis adjacentiis suis; Tellam cum appendiciis suis; Bonumfossatum cum pertinentiis suis; Caugiacum cum adjacentiis suis; Sanctus Ebremundus cum pertinentiis suis; feudum Radulphi de Sancto Aegidio; feudum Roberti quod est in aquis; feudum quod tenet de te Richardus; feudum quod tenet Hugo Murdrac in Broiliaco, feudum quod tenet Robertus de Salceio; in Haia, Fodevillam; terram aucupum in Zingrevilla; terram de Allodio, et terram de Crapolt-lucorum cum appendiciis suis: in Cadomo quatuor acras prati. Praeterea praesentis decreti auctoritate sancimus ut Constantiensis episcopatus fines quieti deinceps omnino, et tam tibi quam tuis successoribus conserventur, sicut tu ipse et praedecessores tui, hactenus quiete et legitime possedistis. Ad haec adjicientes etiam, statuimus ut archidiacono Constantiensis Ecclesiae in curia alicujus laici causam tractare ecclesiasticam liceat. Decernimus ergo ut nulli omnino hominum liceat praefatum locum temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integra conserventur, tuis ac pauperum Christi usibus omnimodis profutura, salva sedis apostolicae auctoritate. Si qua igitur in futurum ecclesiastica saecularisve persona, hujus nostrae constitutionis paginam sciens, contra eam temere venire tentaverit, sanctione canonica, si non reatum suum congrua satisfactione correxerit, potestatis honorisque sui dignitate careat, reamque se divino judicio existere de perpetrata iniquitate cognoscat; et a sacratissimo corpore et sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus, sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen.